b'\n_START_ARTICLE_\nLemmings 2: The Tribes\n_START_SECTION_\nPelaaminen\n_START_PARAGRAPH_\nPeliss\xc3\xa4 on mukana 12 erilaista sopuliheimoa. Joka heimolla on 60 sopulia ja 10 tasoa l\xc3\xa4p\xc3\xa4ist\xc3\xa4v\xc3\xa4n\xc3\xa4. Vaikeustasojen sijaan pelaaja valitsee kartalta heimon. Jokaisesta heimosta on pelastettava v\xc3\xa4hint\xc3\xa4\xc3\xa4 20 sopulia p\xc3\xa4\xc3\xa4st\xc3\xa4kseen pelin loppuun._NEWLINE_Aikaisemman osan kahdeksan komennon sijaan peliss\xc3\xa4 on yhteens\xc3\xa4 50 komentoa, joista kahdeksan tai v\xc3\xa4hemm\xc3\xa4n on k\xc3\xa4yt\xc3\xb6ss\xc3\xa4 kerralla yhdell\xc3\xa4 tasolla._NEWLINE_Osa komennoista on heimokohtaisia ja osa on k\xc3\xa4yt\xc3\xb6ss\xc3\xa4 kaikkien eri heimojen kentiss\xc3\xa4. Komennoista on samanaikaisesti yhdess\xc3\xa4 kent\xc3\xa4ss\xc3\xa4 edelleen k\xc3\xa4yt\xc3\xb6ss\xc3\xa4 vain korkeintaan kymmenisen kappaletta. Komennot ovat nyt mit\xc3\xa4 erilaisimpia. _NEWLINE_Esimerkiksi avaruusheimon saa lent\xc3\xa4m\xc3\xa4\xc3\xa4n rakettirepulla, talviheimon j\xc3\xa4senet heitt\xc3\xa4v\xc3\xa4t lumipalloja ja laskevat m\xc3\xa4ke\xc3\xa4. Lemmings 2 ilmestyi taas ensin Amigalle ja k\xc3\xa4\xc3\xa4nnettiin pian monille muille laitteille. Koska peli oli edelt\xc3\xa4j\xc3\xa4ns\xc3\xa4 kaltainen, se ei aiheuttanut en\xc3\xa4\xc3\xa4 samanlaista ilmi\xc3\xb6t\xc3\xa4, mutta se lunasti kuitenkin jatko-osaan kohdistuneet odotukset monipuolisuudellaan._NEWLINE_Heimoihin kuuluvat esimerkiksi talvisopulit, sirkussopulit, rantasopulit, avaruussopulit, luolamiessopulit ja skottisopulit. Kullakin heimolla on oma ymp\xc3\xa4rist\xc3\xb6ns\xc3\xa4.\n_START_SECTION_\nVastaanotto\n_START_PARAGRAPH_\nPeli on saanut The One -lehden arvostelussa arvosanaksi 91%._NEWLINE_Peli on saanut Amiga Format -lehden arvostelussa arvosanaksi 94%.'